Ruotsin hallitus keskeyttää ydinvoiman alasajoa koskevat neuvottelut | Fortum
Ruotsin hallitus keskeyttää ydinvoiman alasajoa koskevat neuvottelut
4.10.2004 16:25 EET
​ Ruotsin hallituksen nimittämä selvitysmies Bo Bylund on tänään ilmoittanut ydinvoiman alasajoa koskevien neuvottelujen keskeyttämisestä. Tämän johdosta neuvotteluosapuolet Sydkraft, Vattenfall ja Fortum haluavat tuoda julki seuraavaa:
Olemme neuvotelleet kaksi vuotta ja osapuolet ovat vähitellen lähestyneet toisiaan. Yhteinen arviomme on, että edellytykset sopimuksen aikaansaamiseksi ovat edelleen olemassa. Sopimus antaisi pitkäjänteiset ja vakaat reunaehdot Ruotsin sähkön-tuotannolle ja koko pohjoismaiselle sähkömarkkinalle. Siksi on valitettavaa, että Ruotsin hallitus on päättänyt keskeyttää neuvottelut. Kaikkien etujen mukaista on luoda selkeyttä ja ennustettavuutta Ruotsin ja Pohjoismaiden teollisuudelle, jossa ydinvoimalla on keskeinen asema.
Lars G. Josefsson, Vattenfall AB
Tapio Kuula, Fortum Oyj
Sektorijohtaja Tapio Kuula 050 452 4112